โปรตีนใหม่ที่ใช้แก้ไขยีนอาจช่วยในการรักษาโรค
ภาพ : Kevin Solomon/Purdue University,การแก้ไขยีนนับเป็นหนึ่งในเทคโนโลยีที่เป็นที่ต้องการอย่างมากในปัจจุบัน โดยเฉพาะใช้ในทางการแพทย์เพื่อรักษาโรคต่างๆ ซึ่งเมื่อไม่นานนี้ นักวิจัยจากมหาวิทยาลัยเพอร์ดู ในสหรัฐอเมริกา เผยถึงการพัฒนาเทคโนโลยีทางเลือกใหม่ๆที่อาจสามารถรักษาผู้ป่วยที่เป็นโรคอย่างเช่นมะเร็งได้,อย่างที่รู้กันในแวดวงการวิทยาศาสตร์ ว่าวิธีที่ใช้กันอย่างแพร่หลายสำหรับการแก้ไขยีนคือ เทคโนโลยีชื่อ คริสเปอร์ แคสนายน์ (CRISPR-Cas9) เป็นระบบภูมิคุ้มกันของแบคทีเรียที่ใช้ในการเปลี่ยนยีนในสิ่งมีชีวิต เทคโนโลยีนี้สามารถตัดสายดีเอ็นเอในพื้นที่เฉพาะ เพื่อแก้ไขและสร้างความยั่งยืนในการรักษาโรครวมถึงสร้างพันธุ์พืชให้ดีขึ้น นักวิจัยอธิบายว่า โรคหลายชนิดในมนุษย์รวมถึงมะเร็งหลายประเภท เกิดจากการกลายพันธุ์ในบางพื้นที่ของจีโนม (genome) ที่เป็นชุดข้อมูลทางพันธุกรรมทั้งหมดอยู่ในลำดับดีเอ็นเอ (DNA) และบรรจุอยู่ในนิวเคลียสของเซลล์ ทุกเซลล์,ทีมวิจัยจึงสร้างวิธีการที่ใช้โปรตีนชื่อ อโกรนอท (Argonaute) จากเอนไซม์ Natrono-bacterium gregoryi (NgAgo) ที่มีดีเอ็นเอ นำทางไปสู่การแก้ไขจีโนมในมนุษย์ พวกเขาเปรียบเทียบว่าโปรตีนชนิดนี้เป็นกรรไกรโมเลกุล ที่จะแก้ไขพื้นที่ของดีเอ็นเอที่ไม่สามารถเข้าถึงได้ด้วยเทคโนโลยีที่ใช้กันก่อนหน้านี้.
ในแวดวงการวิทยาศาสตร์ ว่าวิธีที่ใช้กันอย่างแพร่หลายสำหรับการแก้ไขยีนคือ เทคโนโลยีชื่อ คริสเปอร์ แคสนายน์ (CRISPR-Cas9) เป็นระบบภูมิคุ้มกันของแบคทีเรียที่ใช้ในการเปลี่ยนยีนในสิ่งมีชีวิต
คริสเปอร์ แคสนายน์,แก้ไขยีน,ภูมิคุ้มกัน,ดีเอ็นเอ,จีโนม,อโกรนอท,ชื่นชีวิต,การศึกษา